news_article: Tappara on paniikissa, huusivat Lukon kannattajat maanantaina Tampereella jääkiekkoliigan välieräottelun loppuhetkillä.
  Paniikissa tai ei, Lukko haki tärkeän 2–1-vierasvoiton ja siirtyi ottelusarjassa 2–1-johtoon.
  – Lukko puolustaa todella tiiviisti. He johtavat nyt ottelusarjaa, mutta ei tämä mikään katastrofi meille ole. Pelejä on voitettu ja hävitty aiemminkin. Mutta mielenkiintoiseksi menee, tuumi Tappara-hyökkääjä Jan-Mikael Järvinen, joka oli syötöllään juonimassa Tapparan ainokaista.
  Lukon ratkaisupelaaja oli maanantaina Joonas Komulainen. Hän teki vierasjoukkueen avausmaalin ylivoimalla ja oli syöttämässä Olavi Vauhkosen viimeistelemää täysosumaa.
  – Kiekko siinä vain meinasi koko ajan karata lavasta. Sen takia varmaan pääsin niin vapaasti vetämään, Komulainen vähätteli maaliaan.
  166-senttinen Komulainen totesi, ettei edellinen maratonottelu painanut ainakaan hänen jaloissaan.
  – En edes muistanut, että sellainenkin peli pelattiin, Komulainen veisteli lakonisesti.
  
  Lukon Ville Nieminen vietti maanantaina 38-vuotissyntymäpäiviään haalarihommissa. Nieminen repi ja raastoi sekä yritti kalastella joukkueelleen ylivoimia. Välillä suu kävi tuomarienkin suuntaan, mutta edellisen Tampereen-vierailun veroista show'ta ei nyt nähty.
  Lukon päävalmentaja Risto Dufva kertoi varanneensa Niemiselle syntymäpäivälahjan, mutta ei paljastanut, mikä se on.
  – Se on meidän asiamme, Dufva kuittasi.
  – Mää oon saanu jo kaikki lahjani syntyessäni, heitti puolestaan Nieminen.
  Ottelusarja jatkuu keskiviikkona Raumalla. Finaaliin pääsyyn vaaditaan neljä voittoa.
  – Olemme tosi tyytyväisiä tähän iltaan. Nyt meillä on se tarvittava vierasvoitto hankittuna, Dufva summasi.
  
events.event_id: E1 E2 E3 E4 E5 E6 E7
events.event_type: game result penalty penalty penalty goal penalty goal
events.text: Lukko haki Tapparasta 2–1 -vierasvoiton. Olavi Vauhkonen viimeisteli voitto-osuman.
events.home_team: Tappara
events.guest_team: Lukko
events.score: 1–2 1–1 1–2
events.periods: 0–1 1–1 0–0
events.player: Jesper Piitulainen Markus Kankaanperä Janne Lahti Henrik Tömmernes Josh Green Olavi Vauhkonen
events.assist: Jan-Mikael Järvinen Jukka Peltola
events.assist: Joonas Komulainen Mikko Kousa
events.team: guest home guest home home guest
events.team_name: Lukko Tappara Lukko Tappara Tappara Lukko
events.time: 7.36 14.09 21.01 26.16 28.5 32.38
events.penalty_minutes: 2 2 2 2